《次韵谢曹之才见赠》
元代·方回

崦嵫苒苒迫斜晖，梦断铭功十二旂。
邻曲过从穿不借，故乡书问寄当归。
因穷敢向中途悔，小隐无令始愿违。
万境皆空心已死，沾泥落絮肯重飞。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。